**Domagoj Polanščak,**

**doktorand na poslijediplomskom studiju filozofije**

**II. NADSEMINARSKO IZLAGANJE**

**NASLOV TEME**: *Kritički prikaz božanskih stvari u* Corpus Aristotelicum

**SAŽETAK:** Aristotel označava govor o božanskim stvarima riječju *theologia*, tj. kao mitski govor o božanskim stvarima, ili riječju *theologike* (*episteme*), tj. kao racionalni govor o božanskim stvarima. Teološki pojmovi (*theios*, *theos*, *theoi*, *to theion*) učestali su u Aristotelovim djelima (Bonitz, 1870), upotrebljavaju se u različitim filozofskim područjima i ukazuju na niz problema. U nizu Aristotelovih djela božanske stvari su ono što se objašnjava (*explanandum*) ili ono čime se nešto objašnjava (*explanans*), pa stoga razlikujem teološki diskurs u užem i širem smislu. Cilj ovoga rada je provesti klasifikaciju i kontekstualizaciju božanskih stvari da bi se utvrdilo kako se njihovo razumijevanje razvijalo i moguće produbljivalo.